cyanic-selkie/wikianc huggingface dataset:
(2227) Օտտո Ստրուվե
Արտաքին հղումներ
Կատեգորիա:1955 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անրի Նավիե
Կլոդ Լուի Մարի Անրի Նավիե (Claude Louis Marie Henri Navier, ), ֆրանսիացի ինժեներ և գիտնական։
Ծանոթագրություններ
Կատեգորիա:Ֆրանսիացի գիտնականներ Կատեգորիա:Ֆրանսիացի ֆիզիկոսներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ֆրանսիացի տնտեսագետներ Կատեգորիա:Ֆրանսիացի ճարտարագետներ Կատեգորիա:Ֆրանսիացի մաթեմատիկոսներ
Նահդան Եգիպտոսում
Նահդա (արաբերեն՝ النهضة՝ զարթոնք, վերածնունդ), մշակութային վերածնություն։ Նահդայի սկիզբը համարվում է 19-րդ դարը։ Այդ ժամանակաշրջանում արաբական երկրներից տնտեսապես և մշակութային առումով առավել զարգացած էին Եգիպտոսը և Սիրիան։ Այստեղ ավելի էր զգացվում եվրոպական ազդեցությունը։
Եգիպտոսը պետություն է Աֆրիկա մայրցամաքի հյուսիսում։ Այստեղ հազարրամյակներ առաջ ստեղծվել են առաջին պետությունները, ձևավորվել է հնագույն քաղաքակրթություն։ Ավելի քան վեց հազարամյա պատմության ընթացքում երկիրն անցել է զարգացման տարբեր փուլեր, որոնք կապված էին նաև օտար նվաճումների հետ։ Մ.թ.ա. 6-րդ դարում Եգիպտոսը նվաճվել է Աքեմենյան պետության, մ.թ.ա. 4-րդ դարում՝ Ալեքսանդր Մակեդոնացու, ապա՝ Սելևկյանների, մ.թ.ա. 1-ին դարում՝ Հռոմեական կայսրության կողմից։ Հռոմեա-բյուզանդական տիրապետությունը տևում է 700 տարի՝ մինչև արաբական արշաավանքները։ 7–րդ դարից սկսած Եգիպտոսը դառնում է իսլամական պետություն, գերիշխող է դառնում արաբերեն լեզուն ու արաբական մշակույթը։ Այն համարվում է արաբական հանրապետություն՝ մի երկիր, որի բնակչությունը (ավելի քան 80 միլիոն) խոսում է սեփական արաբական բարբառով։
Արաբական Եգիպտոսը 16-18-րդ դարերում գտնվել է Օսմանյան կայսրության կազմում՝ որպես նրա նահանգ-վիլայեթ։ Այն անկախ պետությունից վերածվել էր Օսմանյան կայսրության մի նահանգի։ Սա բնականաբար չէր կարող չազդել նրա մշակութային կյանքի վրա։ Թուրքերի օրոք արաբերենը կորցրել էր պետական լեզվի իր դերը, չնայած շարունակվում էր լայնորեն կիրառվել թե Եգիպտոսում, և թե հենց Թուրքիայում։ Արաբների շրջանում գիտությունն անկում էր ապրում։ Մի շարք գիտական նվաճումներ, ինչպիսիք էին օրինակ Գյուտենբերգի տպագրական մեքենան, երկրի ձվաձևության մասին տվյալները, Կոպեռնիկոսի հայտնագործությունը և այլն, ուղղակի անհայտ էին մնում արաբներին մինչև 18-19-րդ դարերը։
1798 թվականի ամռանը, Ալեքսանդրիայում տեղակայելով իր զորքերը, Նապոլեոն Բոնապարտը եգիպտական բնակչությանը դիմեց արաբերեն մի ուղերձով, որտեղ խոսվում էր բոլոր մարդկանց միջև անկախ կրոնական պատկանելության հավասարության մասին։ Բոնապարտի զգուշավոր խոսքը ալ-Ազհարի մզկիթի մտավորականների վերաբերյալ, նրան չօգնեց վայելել վերջիններիս համակրանքն ու վստահությունը։ Երեք ամիս անց կրկին ապստամբություն ծագեց։ Ապստամբության օջախը դարձավ հենց ալ-Ազհարի մզկիթը։ Ճիշտ է, Բոնապարտի խոստացած հավասարությունը իրականություն չդարձավ, այդուհանդերձ հենց ֆրանսիացիների միջոցով եգիպտացիները ծանոթացան եվրոպական տեխնիկային, հատկապես զինվորական գործին, տպագրությանը, թերթերին, նոր ոճով և ոգով գործող դպրոցներին։ Նրա օրոք բացվեց առաջին տպարանը։
Ռեֆորմներն իրականացրեց Մուհամմադ Ալին։ Նա ստեղծեց կայուն նավատորմ, մշտական բանակ, զարգացրեց արտադրությունը, վերակազմավորեց պետական ապարատը։ Ռեֆորմներն իրականացնելիս Ալին ձգտում էր օգտագործել եվրոպական գիտությունների և տեխնիկայի ձեռքբերումները, ինչն էլ Եգիպտոսի համար հայտնի դարձրեց այս նոր գաղափարներն ու նվաճումները։ Եգիպտոսում առաջին անգամ բացվեցին հանրակրթական դպրոցներ։ Բացի դրանից բացվեցին նաև հատուկ բժշկական, տեխնիկական և զինվորական դպրոցներ՝ հետևելով եվրոպական օրինակին։ Որպես կանոն այնտեղ դասավանդում էին արտասահմանցիներ՝ ֆրանսիացիներ, անգլիացիներ, իտալացիներ։ Եգիպտոսում ծավալվեց նաև թարգմանչական աշխատանք։ Հիմնականում ֆրանսերենից արաբերեն էին թարգմանվում բազմաթիվ դասագրքեր։ Թարգմանչական գործի զարգացման մեջ մեծ դեր ունեցավ 1835 թվականին ստեղծված բյուրոն, հետագայում այն անվանվեց օտար լեզուների դպրոց։ Այս հաստատությանը պատկանում են ավելի քան 2000 թարգմանված աշխատանքներ, որոնք տպագրվում են 1821 թվականին Ալիի կողմից ստեղծված տպագրատանը։
Նապոլեոնի արշավանքից, այնուհետև Մուհամմադ Ալիի իրականացրած ռեֆորմներից հետո երկիրը թևակոխեց տնտեսական, քաղաքական, մշակութային զարգացման մի նոր շրջան, որը ստացավ նահդա անվանումը։ Նահդա նշանակում է զարթոնք, վերածնունդ։ Նահդայի գաղափարները դեպի վերածնունդ տանող գլխավոր ճանապարհը տեսնում էին ժողովրդի մշակութային հետամնացության վերացման մեջ։
Ռիֆաա Ռաֆի ալ-Տահտաուի
Ռիֆաա Ռաֆի ալ-Տահտաուին Ալ-Տահտաուին ծնվել է Տահտայում, Վերին Եգիպտոսում։ Ավարտել է ալ-Ազհարի համալսարանը։ Ավարտելուց հետո Մուհամմադ Ալին նրան նշանակում է հոգևոր առաջնորդ՝ իմամ, ով պետք է ուղեկցեր 1826 թվականին Ֆրանսիա ուղարկված 44 անդամներին։ 6 տարի անցկացնելով Ֆրանսիայում, հենց այստեղ գրում է իր ճամփորդության մասին, սակայն այն հրատարակվում է 1834 թվականին, Ֆրանսիայից Եգիպտոս վերադառնալուց հետո։ Գիրքն իրենով նորություն էր ներկայացնում արաբ հասարակության համար։ Թահթավին այն անվանել է «Մաքուր ոսկու հայտնաբերումը Փարիզ այցելության ընթացքում» (تخليص الإبريز في تلخيص باريز), որը հաճախ անվանում են նաև Ռիֆայի ճամփորդություն։ Նրա ստեղծագործության մեջ Ֆրանսիան ներկայացվում է որպես բազմաթիվ բարիքների աղբյուր։ Մանրամասն պատմվում է ֆրանսիական կարգուկանոնի և սովորույթների մասին։ Ըստ նրա հատկապես ընդօրինակման են արժանի կրթական և գիտական համակարգերը, հասարակության քաղաքական կազմակերպման ձևերը։ Չնայած կյանքի նկատմամբ ունեցած իր ավանդական մոտեցմանը՝ ալ-Տահտաուին ոչ միայն ընդունում է, այլ նաև ապացուցում է ֆրանսիացիների առավելությունը կրթական ոլորտում։ Նա կարծում էր, որ պետք է ընդօրինակել ֆրանսիական կրթական համակարգը, որպեսզի համակողմանի զարգանան գիտությունները՝ առանց որոնց անհնար է հզոր բանակի և նավատորմի ստեղծումը։ Նրա ստեղծագործության մեջ բավական շատ նկարագրություններ կան Ֆրանսիայի քաղաքական ինստիտուտների վերաբերյալ։ Հեղինակը մեծ համակրանքով գրում է լիբերալ շարժումների, սահմանադրական կառավարման մասին։ Պատմում է նաև 1830 թվականին տեղի ունեցած հուլիսյան շարժման մասին։ Նրա գրքում շատ մեծ տեղ են գրավում նրա գաղափարները անկախության և ազատության մասին։ Ալ-Տահտաուին նշում է, որ ֆրանսիացիների համար ազատությունը նույնն է, ինչ եգիպտացիների համար արդարությունը, քանի որ իշխանությունը ազատության պայմաններում նշանակում է բոլոր մարդկանց հավասարությունը օրենքի առջև։ Ընդունելով բոլոր մարդկանց հավասարությունը, ալ-Տահտաուին չի ընդունում արևելյան ղեկավարների անսահմանափակ իշխանությունը։ Նա կարծում է, որ լիակատար իշխանությունը պատկանում է Աստծուն։ Իր մտածմունքների վերջում ալ-Տահտաուին գալիս է այն եզրահանգման, որ լիակատար արդարություն աշխարհում չկա և որ այն հարաբերական երևույթ է։
Ալ-Տահտաուին եկել է այն եզրահանգման, որ ազատությունը, հավասարությունը և արդարությունը համահավասար են։ Նրա կարծիքով մեծ տարբերություն չկա բնական իրավունքի և շարիաթի միջև։ Հասարակության կառուցվածքի եվրոպական ձևերը հնուց հայտնի են մուսուլմանական աշխարհում։ Եվ դրանք չեն հակազդում իսլամին։ Նրա գործունեությունը առաջին խոշոր ներդրումն էր արաբների մեջ ֆրանսիական լուսավորիչների հասարակական-քաղաքական հայացքների պրոպագանդումը։
Ալի Մուբարաք
1865 թվականին, երբ սուլթան Աբդուլ Ազիզը այցելում է Եգիպտոս, նկատում է թե ինչ անուշադրության են մատնված եգիպտական հին արժեքավոր ձեռագրերը և առաջարկում է Իսմայիլին հավաքել դրանք բոլորը մեկ ընդհանուր գրապահոցում։ Իսմայիլի նախաձեռնությամբ ստեղծվում է հայտնի «Ալ-Քութուբխանա ալ-խեդիվիյա ալ-մասռիյա» գրադարանը։ Ալի Մուբարաքին է վստահվում նորաստեղծ գրադարանի կարգավորումը, ով այդ ժամանակ հոգևոր ունեցվածքների նախարարն էր։ 1871-72 թվականներին Ալի Մուբարաքի կողմից տպագրվում են մի շարք աշխարհագրության, երկրաչափության և բժշկության դասագրքեր զիվորական կրթական հաստատությունների համար։ Մեկ տարի անց, զբաղեցնելով ազգային լուսավորության նախարարի պաշտոնը, նա ձեռնամուխ է լինում եվրոպական օրինակով համալսարանի հիմնադրման։ Նմանատիպ համալսարանի կառուցման գաղափարը կար դեռևս Մուհամադ Ալիի ժամանակից։ Ոգեշնչվելով նհոր հիմնադրված համալսարանի դասախոսներից մեկի աշխատանքով, Ալի Մուբարաքը ստեղծում է նմանատիպ աշխատություն՝ Ալամադդին վերնագրով։ Այն իրենից ներկայացնում էր 4հատորանի գիտական աշխատանք, գրված էր կիսագեղարվեստական ոճով։ Ի տարբերություն ալ-Տահտաուիի ստեղծագործության, այն նախատեսված էր մեծահասակների համար, ում նա ձգտում էր ծանոթացնել մարդկային գիտելիքների բոլոր ոլորտներին։ Նրա մյուս ստեղծագործություններից հայտնի է Մուհամմադ մարգարեի մասին հադիսներից մեկի մեկնաբանությունը։ Ալի Մուբարաքը մեկնաբանելով այն, կոչ է անում մուսուլմաններին չմոռանալով Աստծուն ջանասիրաբար աշխատել ապագայի համար։
Ջամալ ադ-Դին ալ-Աֆղանի
Ջամալ ադ-Դին ալ-Աֆղանին կարծում էր, որ ազգի բարեկեցությունը, հարստությունը հիմնված է գիտության վրա և որ կրոնը ոչ միայն չի ժխտում գիտությունը, այլ ամեն կերպ նպաստում է նրա զարգացմանը։ Իր «կրթության և ուսուցման» օգուտը հոդվածում Արևելքի երկրների ծանր վիճակը բացատրում է այստեղ գիտնականների՝ որպես կարևոր խավի ժխտմամբ։ Նա կարծում էր, որ ոչ բոլոր ժամանակաշրջանները կարիք ունեն մարգարեության, սակայն միշտ պահանջվում է գիտական առաջընթաց, որը ի վիճակի կլինի մարդկությանը դուրս հանել խավարամտության և անգրագիտության ճահճից դեպի բարեկեցիկ կյանք։
Նման գաղափարներ արտահայտելու համար ուղղափառ մուսուլմանների կողմից նա մեղադրվում էր հերետիկոսության մեջ։ Դրա արդյունքում նա էլ ավելի էր համոզվում, որ ոչ մի կրոնական ռեֆորմ նարավոր չէ մուսուլմանական համայնքում, քանի դեռ կրոնական առաջնորդները չեն փորձում վերանայել իրենց հայացքները և չեն հասկանում գիտության և մշակույթի օգուտը։
Ալ-Աֆղանիի կարծիքով մուսուլմանների անկումն ու հետամնացությունը արդյունք են նրա, որ նրանք մոռացել են, թե ինչում է կայանում իսկական իսլամի իմաստությունը, ինչպես նաև այն պատգամը, որով մուսուլմանները պետք է միշտ միասնական լինեն։ Այս միասնականության գաղափարն էլ հիմք դրեց պանիսլամիզմի գաղափարախոսությանը։ Այս գաղափարախոսության առաջուցումը հենց այս շրջանում ամենից առաջ ազգային ազատագրական պայքարի արդյունք էր։
Մուհամմադ Աբդո
Ծնվել է Վերին Եգիպտոսում, նախնական կրթությունը ստացել է մզկիթներից մեկին կից դպրոցում, ապա շարունակել ուսումը Ալ-Ազհարում։ Այստեղ էլ նա ծանոթացել է Աֆղանիի ռեֆորմիստական գաղափարների հետ, և դարձել նրա ամենանշանավոր աշակերտներից և կողմնակիցներից մեկը։ Աֆղանիի ազդեցության տակ Ալ-Ահրամ թերթում հրապարակվում է հոդվածների մի ամբողջ շարք՝ նվիրված Արևմուտքի և Արևելքի մշակութային փոխհամագործակցությանը։ 1880 թվականին նշանակվում է «Ալ-Վուկաա Ալ-Միսրիյա» թերթի գլխավոր խմբագիր։ Միաժամանակ նա համագործակցում է ազգային ազատագրական շարժման հետ կապված «Միսր» և «Ալ-Թիջարա» թերթերի հետ, որոնցում պաշտպանում է սոցիալական, մշակութային և քաղաքական ռեֆորմների գաղափարը, սակայն ընդդիմանում է զինված ապստամբությանը՝ համարելով, որ ժողովուրդն այժմ պատրաստ չէ դրան, իսկ պարտությունը կհանգեցնի երկրի օկուպացմանը։ Այդ ամենի հետ մեկտեղ 1881-82 թվականների Արաբի փաշայի ապստամբության ժամանակ աջակցում է նրան, ինչի արդյունքում ապստամբության պարտությունից հետո արտաքսվում է Եգիպտոսից։
Որոշ ժամանակ բնակվելով Բեյրությում, Աֆղանիի հրավերով մեկնում է Փարիզ։ Հսկայական է Աբդոյի դերը իսլամի արդիականացման և Եգիպտոսի զարգացման մեջ։ Նա հանդիսանում է մոդեռնիստների «Ալ-Մանար» ամսագրի և նոր գրական ոճի՝ հրապարակախոսության հիմնադիրը։ Նրա աշխարհայացքը ռացիոնալ-կրոնական էր։ Նա իսլամը համարում էր բանականության կրոն, որի նպատակը մարդում կատարյալ դարձնելն է և բարեկեցության ապահովումը ոչ միայն հանդերձյալ, այլև իրական կյանքում։ Այս ամենի մասին նա խոսում է «Ռիսալաթուլ թաուհիդ» (Միաստվածության ուղերձ) և Թաֆսիր ալ-Ղուրան (Ղուրանի մեկնաբանություն) աշխատություններում։ Թաֆսիր ալ-Ղուրանը ընդգրկում է առաջինից մինչև չորրորդ սուրաների մեկնաբանությունը և բաղկացած է ինը հատորից։
Աբդ ալ-Ռահման ալ-Քաուաքիբի
Աբդ ալ-Ռահման ալ-Քաուաքիբին համարվում է պանարաբիզմի կարկառուն ներկայացուցիչներից մեկը։ Նա ահռելի ներդրում ունեցավ արաբական գրականության պատմության, մասնավորապես՝ հրապարակախոսության զարգացման մեջ։ Լինելով նահդայի երկրորդ փուլի (որն ընդունված է անվանել նաև Մուսուլմանական ռեֆորմացիա կամ մոդեռնիզմ) ներկայացուցիչ և պանիսլամիզմի հիմնադիր Ջամալ ադ-Դին ալ-Աֆղանիի հետևորդ՝ ալ-Քաուաքիբին շարունակեց լուսավորական գաղափարների տարածումը հրապարակախոսության մեջ՝ դրանով իսկ խթան հանդիսանալով արաբական հրապարակախոսության հետագա զարգացմանը Սիրիայում և Եգիպտոսում։
Աբդ ալ-Ռահման ալ-Քաուաքիբին կրթություն է ստացել Հալեպի դպրոցներից մեկում՝ «ալ-Մադրասա ալ-Քաուաքիբիա» (արաբերեն՝ المدرسة الكواكبية)։ Իր ստեղծագործական ու գաղափարախոսական գործունեությունը ծավալում է Սիրիայում, վերջին տարիներին՝ Եգիպտոսում։ Այնտեղ սկսում է համագործակցել մուսուլմանական մոդեռնիստների թերթում։ Եգիպտոսում նա ազդվում է Ջամալ ադ-Դին ալ-Աֆղանիի և նրա աշակերտ Մուհամմադ Աբդոյի գաղափարներից։ Ալ-Քաուաքիբիի հոդվածները, որոնք տպագրվում էին այդ ժամանակ «Ալ-Մանար»-ում (արաբերեն՝ المنار, փարոս ), 1901 թ լույս են տեսնում առանձին գրքով «Բռնապետության բնույթը և ստրկացման վերացումը» (արաբերեն՝ طبائع الاستبداد ومصارع الاستعباد)։ Մյուս նրա հայտնի ստեղծագործությունը «Քաղաքների մայրը» (արաբերեն՝ أم القرى, ումմ ալ-կուրա), որը հավանաբար գրվել էր դեռևս Հալեպում, տպագրվում է 1902 թ։
«Ումմ ալ-կուրա» հրապարակախոսական աշխատությունում պատկերված է 1899 թվականի գաղտնի համաժողովը Մեքքայում հաջջի ժամանակ։ Համաժողովի 12 նիստերում մասնակցում էին 22 մուսուլմաններ տարբեր երկրներից։ Ներկայացվում են աղավաղված պատկերացումները իսլամի մասին, որը մեծ մասամբ մուսուլման աստվածաբանների պատճառով էր տեղի ունենում։
«Բռնապետության բնույթը» գրքի մեջ ալ-Քաուաքիբին զարգացնում, խորացնում և համակարգի է բերում «Ումմ ալ-կուրա»-ում արտահայտած մտքերը։ Քննադատելով բռնապետությունը՝ նա ասում է, որ այն աղավաղում է կրոնական ուսմունքի իսկական իմաստը, կործանում ազգի նյութական հարստությունները, վերացնում է ցանկացած հետաքրքրություն աշխատանքի նկատմամբ։
Կատեգորիա:Եգիպտոսի պատմություն
Բրոդ (գյուղ, Ռոդոմիշլինսկի շրջան)
Բրոդ (Брід), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Բրոդ գյուղում բնակվում էր 67 մարդ։ Բնակավայրը զբաղեցնում է 0,284 կմ² տարածք։ Բնակչության խտությունը կազմում էր 235,92 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Սկլիֆոսոֆսկի (հեռուստասերիալ)
«Սկլիֆոսոֆսկի», ռուսական հեռուստասերիալ, որը պատմում է Սկլիֆասովսկու անվան գիտահետազոտական ինստիտուտի շտապ օգնության բժիշկների բարդ, դրամատիկ, հերոսական առօրյայի մասին։ Այն նորզելադական հայտնի «Shortland Street» սերիալի հարմարումն է։ 2014 թվականին սերիալը նոմինացվել է «Ոսկե արծիվ» մրցանակի, լավագույն հեռուստատեսային սերիալ կատեգորիայում։
2016 թվականի հուլիսի 8-ին սկսվել են 16 սերիանոց 5-րդ եթերաշրջանի նկարահանումները։ Նոր սերիաների պրիմերան կայացել է 2017 թվականի հունվարի 16-ին «Ռոսիա-1» հեռուստաալիքով «Սկլիֆասովսկի. Վերակենդանացման բաժին» անվամբ ։ 2018 թվականի հունվարի 22-ին սկսել է նոր եթերաշրջանը, նույն վերնագրով։
Սյուժե
Սերիալը բացում է լեգենդար Նիկոլայ Վասիլևիչ Սկլիֆասովսկու անվան շտապ օգնության գիտահետազոտական ինստիտուտի վարագույրը։ Այն նվիրված է հայտնի «Սկլիֆի» բժիշկների բարդ, դրամատիկ մասամբ հերոսական առօրյային։ Ամեն օր Սկլիֆասովսկու անվան գիտահետազոտական ինստիտուտի բժիշկները ստիպված են լինում կայացնել որոշումներ, որոնցից մարդու կյանք է կախված։ Այստեղ չկան պլանային հիվանդներ, երկար տևող խորհրդակցություններ, և ժամանակ հիրահատության պատրաստվելու համար։ Գործել պետք է արագ, քանի որ կորցրած ամեն րոպեն կարող է հիվանդի կյանք արժենալ։
Պատմության կենտրոնում հիվանդանոցի աստղ՝ փայլուն վիրաբույժ, հեգնական ցինիկ և կնամոլ բժիշկ Օլեգ Բրագինն է, մոլեռանդորեն նվիրված իր աշխատանքին։ Առանց նրա մասնակցության չի ընդանում ոչ մի բարդ վիրահատություն։ Նա սովոր չէ հետ կանգնել կամ նահանջել դժվարությունների դիմաց։ Բոլորին հայտնի է, որ նույնիսկ ամենավտանգավոր իրավիճակներում նա երբեք չի ընկճվում և չի հեռանում վիրահատության սեղանից, մինչև մարդու կյանքը անվտանգության մեջ չգտնվի։ Սակայն Օլեգ Բրագինի կյանքում ամեն ինչ չէ այդքան հարթ ընդանում, ինչպես կարող է թվալ առաջին հայացքից։ Հերոսի ամեն օրը հերթական մարտի դաշտն է ուրիշի կյանքի և իր երժանկության համար։
Սաունդթրեք
Սերիալի գլխավոր երաժշտական թեման հանդիսանում է «Ночные снайперы» խմբի «Лети, моя душа» կոմպոզիցիան։
Արտաքին հղումներ
Կատեգորիա:Ռուսական հեռուստասերիալներ Կատեգորիա:2012 հեռուստասերիալներ Կատեգորիա:Ռուսերեն հեռուստասերիալներ
Կովիլեկ (գետ)
Կովիլեկ, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Սլադկայա գետակի աջ ափից 11 կմ հեռավորության վրա։ Գետի երկարությունը կազմում է 12 կմ, ջրահավաք ավազանը՝ 44,4 կմ2։
Ջրագրության տվյալներ
Ըստ Ռուսաստանի պետական ջրային գրանցամատյանի տվյալների՝ այն պատկանում է Կուբանի ավազանային շրջանին, գետի ջրատնտեսության մասը կազմում է Չամլիկ գետի թափվելու մասից մինչև իր գետաբերանը, գետի գետային ենթաավազանը բացակայում է։ Գետի գետային ավազանը՝ Կուբանն է ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Համազգային հեռուստատեսություն (Բելառուս)
Համազգային հեռուստատեսություն (Агульнанацыянальнае тэлебачанне, Общенациональное телевидение), Բելառուսական ազգային հեռուստաալիք։ Հիմնվել է «Երկրորդ ազգային հեռուստաալիք» ՓԲԸ կողմից Բելառուսի նախագահի հրամանով 2002 թվականի փետրվարի 15-ին, եթեր է հեռարձակվում 2002 թ. հունիսի 25-ից։ Հեռուստաալիքը ցուցադրում է սեփական արտադրության հաղորդումներ, ինչպես նաև Ռուսաստանի «Առաջին ալիքի» բարձր ցուցանիշ ունեցող հաղորդումները։ Հեռուստաալիքը ունի 304 աշխատակից։ Հեռուստաընկերության նախագահն է Գրիգորի Կիսելը ։
Ասկարովո (գյուղ, Ալմենևսկի շրջան)
Ասկարովո (Аскарово), գյուղ Ռուսաստանի Կուրգանի մարզի Ալմենևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրգանի մարզի Ալմենևսկի շրջանի բնակավայրեր Կատեգորիա:1869 թվականին հիմնադրված բնակավայրեր
Խոջիան
Խոջիան (Haciyan), գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 44 կմ արևելք՝ Խիզան գետի վերին հոսանքի ձախ ափին։
Ծանոթագրություններ
Կատեգորիա:Արևմտյան Հայաստանի գյուղեր
Վալաստի
Վալաստի (Valasti), գյուղ Էստոնիայի Յարվամաա նահանգի Ռոոսնա-Ալլիկու շրջանում։
2011 թվականի տվյալներով գյուղում բնակվում էր 57 մարդ։
Պարծենկոտ մրջյունը
Պարծենկոտ մրջյունը (Муравьишка-хвастунишка), խորհրդային մուլտֆիլմ, որը նկարահանվել է ըստ Վիտալի Բիանկիի «Թե ինչպես էր մրջյունը տուն շտապում» հեքիաթի։
Սյուժե
Փոքրիկ մրջյունը բարձրանում է կեչու վրա։ Հանկարծակի քամին պոկում է տերևը մրջյունի հետ և հեռու է քշում։ Այդպիսով նա հեռանում է մրջնանոցից։ Քամին երբ կանգ առավ արդեն արև էր ր նա մոլորվել էր։ Քանի որ մրջնանոցը փակվում է արևը մայր մտնելուց անմիջապես հետո, մրջյունն ամբողջ ուժով փորձում է հնարավորինս շուտ հասնել այնտեղ, բայց փորձում է դա անել ոչ թե իր ուժերով, այլ այն սրտացավ միջատների, որոնք հանդիպում են նրա ճանապարհին և պատրաստ են օգնել նրան։ Նախ դա երկրաչափ թրթուռն էր, հետո` Ծղրիդը։ Ջրասարդն օգնում է նրան գետն անցնել։ Մայիսյան բզեզը թռչում է և նարն հասցնում կեչու մոտ։ Տերևոլորների թրթուռների հյուսած սարդոստայնի վրայով մրջյունը հասցնում է մտնել մրջնանոց մինչև դրա փակվելը։
Արտաքին հղումներ
Կատեգորիա:Վլադիմիր Պոլկովնիկովի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1961 մուլտֆիլմեր Կատեգորիա:Մուլտֆիլմեր մրջյունների մասին
Քյաթուկ
Հին հայկական բնակավայրերից է, հեռավորությունը Արցախի Հանրապետության մայրաքաղաքից՝ Ստեփանակերտից, 22 կմ է։
Բնակչություն
1921 թվականի մարդահամարի տվյալներով գյուղում ապրել է 612 հայ ։ 1987 թվականին այստեղ կար 30 տուն, 73 բնակիչ։
Անվանի մարդիկ
Այս գյուղում են ծնվել հայ նավթարդյունաբերող, բարերար Միքայել Արամյանցը, երկրաբանական գիտությունների դոկտոր, պրոֆեսոր Սերգեյ Բալասանյանը և ազգային-ազատագրական շարժման գործիչ, պատմաբան Միքայել Վարանդյանը։
Քյաթուկը Հայրենական մեծ Պատերազմում
Հայրենական մեծ պատերազմին մասնակցել է 121 մարդ, զոհվել է 68-ը, որոնց հիշատակին կանգնեցվել է հուշարձան ։
Ծանոթագրություններ
Կատեգորիա:Ասկերանի շրջանի բնակավայրեր
Տրիրոգովո (գյուղ, Պոլտավայի շրջան)
Տրիրոգովո (Трирогове), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Տրիրոգովո գյուղում բնակվում էր 12 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Ալդերֆերի մոտիվացիոն տեսություն
Ալդերֆերի մոտիվացիոն տեսություն, մոտիվացիայի ամենատարածված բովանդակալից տեսություններից մեկը ։ Այս տեսությունները նկարագրում են պահանջմունքների կառուցվածքը, դրանց բովանդակությունը, մարդու մոտիվացիայի կապը գործունեության հետ։ Հեղինակը Եյլի համալսարանի հոգեբան Քլեյթոն Ալդերֆերն է։
Տեսության հիմք
Ալդերֆերը համաձայնվում է Մասլոուի տեսության հետ, սակայն առանձնացնում է միայն երեք պահանջմունք, որոնց համար մարդիկ հոգ են տանում․
Ալդերֆերը պնդում է, որ այդ երեք պահանջմունքները նման են Մասլոուի առանձնացրած պահանջմունքներին։ Գոյության պահանջմունքը նման է ֆիզիոլոգիական կարիքներին։ Ուրիշների հետ շփվելու պահանջմունքը սոցիալական տիպի կարիքն է։ Աճի պահանջմունքը ինքնաիրացման, հարգանքի անհրաժեշտությունն է։
Քլեյթոն Ալդերֆերը պնդում է, որ այսօրվա պահանջմունքները կարող են չբավարարվել նաև հինգ տարի անց, և այդ ժամանակ հնարավոր կլինի փոխել կողմնորոշիչները։ Լինելով երիտասարդ՝ մարդը կարող է ձգտել դառնալ ընկերության նախագահ։ Հասուն տարիքում նա կարող է այլևս չցանկանալ նախագահ դառնալ, քանի որ դա խլում է կյանքի չափազանց մեծ մասը։ Սա արդեն մեկ այլ հայացք է մարդու կարիքներին։
Ալդերֆերը փորձել է կապ հաստատել պահանջմունքների բավարարման և դրանց ակտիվացման միջև ու արդյունքում սահմանել է հետևյալ յոթ սկզբունքները․
1) Որքան քիչ են բավարարված գոյության պահանջմունքները (E), այնքան ուժեղ են դրանք արտահայտվում։
2) Որքան քիչ են բավարարված սոցիալական պահանջմունքները (R), այնքան ուժեղ է գոյության պահանջմունքի ազդեցությունը (E)։
3) Որքան ամբողջական են բավարարված գոյության պահանջմունքները (E), այնքան ակտիվ են արտահայտվում սոցիալական պահանջմունքները (R)։
4) Որքան քիչ են բավարարված սոցիալական պահանջմունքները (R), այնքան ավելի է ուժեղանում դրանց ազդեցությունը։
5) Որքան քիչ են բավարարված անձնական աճի ու ինքնաիրացման պահանջմունքները (G), այնքան ավելի ուժեղ են դառնում սոցիալական պահանջմունքները (R)։
6) Որքան ամբողջական են բավարարված սոցիալական պահանջմունքները (R), այնքան ավելի ուժեղ են արդիականացվում անձնական աճի պահանջմունքները (G)։
7) Որքան քիչ են բավարարված անձնական աճի պահանջմունքները (G), այնքան նրանք ավելի ակտիվ են արտահայտվում։ Որքան շատ է բավարարվում անձնական աճի պահանջմունքը, այնքան ավելի է ուժեղանում այն։
Այսպիսով, Ալդերֆերը ցույց է տվել, որ կարիքների արդիականացման կարգը կարող է լինել այլ կերպ, քան Մասլոուն նշել է, և կախված է ոչ միայն իր հիերարխիայի վայրից, այլև այդ պահանջմունքների բավարարման աստիճանից, ինչպես նաև մի շարք այլ պահանջներից։
Տարբերություն Մասլոուի տեսությունից
Ալդերֆերի տեսությունը ունի հիմնական տարբերություն Մասլոուի տեսությունից. հիերարխիայի շարժումը կարող է իրականացվել ինչպես ներքևից վերև, այնպես էլ վերևից ներքև, այն դեպքում, երբ վերին մակարդակի պահանջմունքը չի բավարարվում։ Գոյության պահանջմունքից հնարավոր է անցնել շփման պահանջմունքին։ Բայց կարիերայի աճը կարող է դանդաղել, և կարիերայի աստիճաններով աճի ձգտման փոխարեն մարդուն կհետաքրքրեն այլ մարդկանց հետ հարաբերությունները։
Գրականություն
Կատեգորիա:Երջանկություն Կատեգորիա:Անձնական կյանք Կատեգորիա:Միջանձնային հարաբերություններ Կատեգորիա:Հոգեբանական հասկացություններ Կատեգորիա:Անձի զարգացում Կատեգորիա:Մարդու զարգացում Կատեգորիա:Զարգացման հոգեբանություն Կատեգորիա:Հոգեբանական տեսություններ Կատեգորիա:Դրական հոգեբանություն Կատեգորիա:Մոտիվացիա Կատեգորիա:Մենեջմենթ Կատեգորիա:Բնօրինակում անաղբյուր հոդվածներ
Մամանգուապի
Մամանգուապի (Mamanguape), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Լիտորալ Նորտիի գավառի կազմի մեջ։ Բնակչությունը կազմում է 41 385 մարդ՝ 2007 թվականի տվյալներով։ Գրավում է 348,745 կմ2 տարածք։ Բնակչության խտությունը՝ 117,6 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Ջոնաթան Դեմի
Ջոնաթան Դեմի (Robert Jonathan Demme, ), ամերիկացի կինոռեժիսոր, սցենարիստ և պրոդյուսեր։
Կենսագրություն
Ջոնաթան Դեմին ծնվել է 1944 թվականի փետրվարի 22-ին ԱՄՆ-ի Նյու Յորք նահանգի Բոլդուին քաղաքում։ Ավարտել է Ֆլորիդա նահանգի համալսարանը։ 2002 թվականին մահացած ռեժիսոր Թեդ Դեմիի հորեղբայրն է։
Դեմին հայտնվել է լիամետրաժ կինոյում ոլորտում 1971-1976 թվականներին՝ աշխատելով էքսպլուատացիոն կինոյի պրոդյուսեր Ռոջեր Քորմանի հետ՝ որպես համապրոդյուսեր և սցենարի համահեղինակ։ Այնուհետև նա եղել է Կորմանի «New World» ստուդիայի երեք ֆիլմերի ռեժիսոր։
Դեմիի՝ 1980 թվականի «Մելվին և Հովարդ» ֆիլմը լայն վարձույթում չի հայտնվել, բայց արժանացել է քննադատների հավանությանը և ռեժիսորին թույլ է տվել պայմանագիր կնքել Գոլդի Հոուն ի և Կուրտ Ռասելի «Լրացուցիչ հերթափոխ» ֆիլմի համար։
«Լրացուցիչ հերթափոխ» ֆիլմից հետո Դեմին ժամանակավորապես հեռացել է «մեծ» կինոյից։
1992 թվականին Դեմին «Օսկար» մրցանակ է ստացել «Գառնուկների լռությունը» ֆիլմի համար։ Այն դարձել է երրորդ ֆիլմը («Դա տեղի է ունեցել մի անգամ գիշերը» և «Թռիչք կկվի բնի վրայով» ֆիլմերից հետո), որը հաղթել է բոլոր հինգ գլխավոր կատեգորիաներում (լավագույն ֆիլմ, լավագույն ռեժիսոր, լավագույն սցենար, լավագույն դերասան և լավագույն դերասանուհի)։ Դեմին օգնել է Թոմ Հենքսին ստանալ «Օսկար»՝ նկարահանելով նրան իր հաջորդ՝ «Ֆիլադելֆիա» ֆիլմում։
Այդ ժամանակից ի վեր Դեմին նկարահանել է երկու ռեմեյք՝ «Ճշմարտությունը Չառլիի մասին», որը «Շարադա» ֆիլմի ռեմեյքն է Մարկ Ուոլբերգի մասնակցությամբ, որի դերը նախկինում կատարել է Քերի Գրանտը, ինչպես նաև «Մանչժուրյան թեկնածուն» Դենզել Վաշինգտոնի և Մերիլ Սթրիփի մասնակցությամբ։
Դեմին ունեցել է իր «Clinica Estetica» պրոդյուսերական ընկերությունը, որտեղ աշխատել են պրոդյուսերներ Էդվարդ Սեքսոնն ու Փիթեր Սարաֆը։
Ջոնաթան Դեմին մահացել է 2017 թվականի ապրիլի 26-ին կերակրափողի քաղցկեղի բարդություններից և սրտի կաթվածից ։
Անձնական կյանք
Ամուսնացած էր ռեժիսոր Էվելին Պուրսելի հետ։ Ամուսնությունն ավարտվել է ամուսնալուծությամբ։ Ջոնաթանի երկրորդ կինը եղել է Ջոան Հովարդը։ Նրանք ունեցել են երեք երեխա։
Ծանոթագրություններ
Կատեգորիա:Ամերիկացի կինոռեժիսորներ Կատեգորիա:21-րդ դարի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի կինոդերասաններ Կատեգորիա:Օսկարակիրներ
Առասանի դանակ
Առասանի դանակ, գործիք (հատուկ դանակ), որը նախատեսված է առասանները, պարանները, գոտիները, ցանցերը կտրելու համար։
Առասանի դանակ
Առասանի դանակն առասանը կտրող հարմարանքներից առաջին և առավել հայտնի տարատեսակն է։ Հատուկ դանակ, նախատեսված առասանները, պարանները, գոտիները, ցանցերը կտրելու համար։ Ի սկզբանե առասանի դանակը նախատեսված էր պարաշյուտիստների համար, սեփական փրկությունը ապահովելու համար գործիք՝ դրա շնորհիվ կարելի է ազատվել հիմնական պարաշյուտից, եթե այն չի բացվել կամ խճճվել է, կամ ազատվել դրանից անհաջող վայրէջքից հետո (ծառի վրա կամ ջրի մեջ)։ Առասանի դանակը սկսել է կիրառվել աշխարհի տարբեր երկրների զինված ուժերում XX հարյուրամյակի 30-ական թվականների վերջում, 40-ական թվականների սկզբում ։
Այդ դանակի զանգվածային արտադրությունը կապված էր օդադեսանտային զորքերի զարգացման հետ Երկրորդ համաշխարհային պատերազմի շեմին։
Անվտանգ առասանի դանակ
Անվտանգ առասանի դանակը ոչ մեծ կեռիկի տեսքով գործիք է, որի սայրը գտնվում է ներսում։ Այդպիսի առասանի դանակով գրեթե անհնար է վնասվածք ստանալ։ Մարզիկ-պարաշյուտիստների շրջապատում անվտանգ առասանի դանակը ստացել է «հավալուսն» անվանումը՝ կիսաբաց կտուց հիշեցնող տեսքի պատճառով ։
Երբեմն առասանի դանակ են անվանում սովորական դանակի ատամնավոր սրվածքով սայրի հատվածը։
Կիրառությունը
Ի սկզբանե առասանի դանակը համարվում էր պարաշյուտիստի սպառազինության առարկա։ Դրա շնորհիվ կարելի է օդում ազատվել չբացված հիմնական պարաշյուտից կամ անջատել այն անհաջող վայրէջքից հետո, օրինակ՝ ծառի վրա։
Ներկա դրությամբ առասանի դանակը օգտագործում են նաև առագաստային սպորտում, դայվինգում, լեռնամագլցման և ալպինիզմի ժամանակ։
Առասանի դանակները մտնում են նաև փրկարարական ծառայության հանդերձանքի կազմի մեջ։ Մասնավորապես, դրանցով կտրում են ամրագոտիները ավտոմոբիլային վթարի ժամանակ տուժածին ազատելու համար։
Ծանոթագրություններ
Կատեգորիա:Դանակներ
Խոստ (քաղաք)
Խոստ (خوست, Xōst), քաղաք Աֆղանստանի հարավ-արևելքում, համանուն նահանգի վարչական կենտրոնն է։ Գտնվում է Պակիստանի սահմանից 30 կմ հեռավորության վրա։
Հոստի օդանավակայանը ծառայել է որպես բազա օդային գործողությունների համար նախ ԽՍՀՄ-ի, իսկ հետո ԱՄՆ-ի համար։
Հոստ քաղաքն ունի նաև համալսարան։
Մարտական գործողություններ
1979-1989 թվականների Աֆղանական պատերազմի ժամանակ քաղաքը մոտ 8 տարի գտնվել է մոջահեդների պաշարման մեջ։ 1998 թվականին ահաբեկչական մարզական ճամբարը հրթիռային հարձակման է ենթարկվել ԱՄՆ բանակի կողմից։
2009 թվականի մայիսի 12-ին զինված զինյալների մի քանի խմբեր (թալիբներ) ներխուժել են Խոստ, ծանր մարտ են սկսել ԱՄՆ բանակի և Աֆղանստանի ազգային բանակի դեմ։ Ըստ հաղորդումների՝ հարձակումն իրականացրել են 10 մահապարտ ահաբեկիչներ, որոնցից 7-ին հաջողվել է պայթեցնել իրենց, իսկ 3-ին գնդակահարել են անվտանգության ուժերի աշխատակիցները։ Մարտում զոհվել է անվտանգության ուժերի առնվազն չորս աշխատակից և մի քանի քաղաքացիական անձ ։
2014 թվականի ապրիլի 4-ին ահաբեկչության հետևանքով տուժել են Ասսոշեյթեդ պրեսի լրագրողները, որոնք ուղեկցում էին ընտրական հանձնաժողովի աշխատակիցներին ։
Աշխարհագրություն
Խոստը գտնվում է Քաբուլից մոտ 150 կմ դեպի հարավ։
Արտաքին հղումներ
Կատեգորիա:Աֆղանստանի քաղաքներ
Իսկական հերոսը (ֆիլմ)
Իսկական հերոսը, հնդկական ֆիլմ, ռեժիսորը՝ Պուրի Ջագանտհ, վարձույթի է հանձնվել 12 հունվարի 2007 թվական, տելուգու լեզվով։ Գլխավոր դերերը խաղացել են Ալլու Արջունը և Խանսիկա Մոտվանա։ Ֆիլմը կրկնօրինակվել է նաև մալայալամ և թամիլերեն լեզուներով կոչվել Hero:
Սյուժեն
Պաշտպանելով օտարի, (Բալա Գովինդ), ծրագրային տնօրեն MAA TV, դաժանաբար ծեծի է ենթարկում Մուրուգանին, ավազակ Տամբի Դուրայի որդուն։ Որպեսզի փրկեն Բալային գանգստերի վրեժխնդրությունից, ղեկավարը ուղարկում է նրան նկարահանող խմբի հետ Կուլլու։ Այնտեղ նրանք հանդիպում են մի խումբ կանանց-санньясинов: Բալան առաջին հայացքից սիրահարվում է երիտասարդ աղջկան - Վաիշալիին։ Շատ դժվարությամբ հերոսին հաջողվում է հասնել աղջկա սիրուն։ Սակայն մի օր, երբ երիտասարդները որոշում են վերադառնալ Հայդարաբադ, որպեսզի ամուսնանան, Վաիշալին առևանգում են Տամբի Դուրայի մարդիկ։ Փորձելով իմանալ, ինչ է պատահել Վաիշալի հետ, Բալան հանդիպում է մի մարդու, ով փրկած է լինում նրանց կյանքը պատմում է նրան, որ Տամբի Դուրայի մարդիկ հետևում էին նրան քանի որ նա օգնել է Վաիշալին փախչել։ Ավելի վաղ աղջկա հայրը մերժել է Տամբին, երբ նա եկել էր աղջկա ձեռքը խնդրելու իր որդու համար և սպանվել կնոջ հետ հենց այդ պատճառով, իսկ նույն օրը Վաիշալին ուժով ստիպել ամուսնանալ Մուրուգանի հետ։ Բալան որոշում է մեծ ուժ գործադրել և փրկել Վաիշալին իր իսկ նոր «հարազատներից»։
Սաունթրեկ
Ամբողջ երաժշտությունը գրվել է - Չակրի։
Քննադատություներ
Ադիտիա Վարդան Rediff.com կայքից նկարագրել է ֆիլմը ինչպես «ժամանցի, մաքուր և հասարակ, չթողնելով ոչ մի վայրկյան ձանձրանալու» ։ Idlebrain.com գրել է ֆիլմի «դրական կողմը Ալլու Արջունի խաղն է, մյուս կողմից զգացմունքները գլխավոր զույգի ներկայացված են վատ» ։ IndiaGlitz и filmibeat.com կայքի ֆիլմը «արժե է նայել միայն հանուն նրա երգերի և մարտական տեսարանների»։ Cinegoer տվել է ֆիլմին միջին գնահատական, քանի որ եթե առաջին կեսը ավելի ռոմանտիկ էր, ապա երկրորդ կեսը շատ կտրուկ էր և առանց ինչ-որ հստակության։ Ֆիլմի ենթատեքստը մնում է անհասկանալի ։ AllIndianSite.com նշեց, որ երկխոսությունները ծիծաղելի էին և հետաքրքիր, իսկ գլխավորը ընգծում է, որ ֆիլմի կերպարները Ալի և Կովաի Սերալի որոնք ավելի լավ կատարեցին իրենց դերեը ի տարբերություն Ալլու Արջունի ։
Արտաքին հղումներ
Կատեգորիա:Հնդկական ֆիլմեր Կատեգորիա:2007 ֆիլմեր Կատեգորիա:Ֆիլմեր վրեժի մասին
Կոուրակ
Կոուրակ (Коурак), գյուղ Ռուսաստանի Նովոսիբիրսկի մարզի Տոգուչինսկի շրջանի կազմում։
Բնակչությունը 1996 թվականին գրանցված տվյալներով կազմում էր 1185 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1643 թվականին հիմնադրված բնակավայրեր Կատեգորիա:Ռուսաստանի Նովոսիբիրսկի մարզի Տոգուչինսկի շրջանի բնակավայրեր
Ռոբերտ Զիլճյան
Ռոբերտ Զիլճյան, Սեբյան ընկերության հիմնադիր։ Սեբյան ընկերությունը ծնծղաներ արտադրող համաշխարհային խոշորագույն ընկերություններից մեկն է։
Կենսագրություն և ընկերություն
Զիլճյանը ծնվել է Բոստոնում, Մասաչուսեթս, հայկական Զիլճյան ընտանիքում, ովքեր ծնծղաներ պատրաստելու տեխնոլոգիան բերել են Ստամբուլից, Թուրքիա ԱՄՆ ազգությամբ հայ Ավետիս Զիճյանի կողմից, և այն փոխանցել են ընտանիքի անդամների հաջորդ սերունդներին։
Կատեգորիա:Ամերիկահայ գործարարներ Կատեգորիա:Մաշկի քաղցկեղից մահացածներ Կատեգորիա:Ամերիկահայեր
Վիոլա Դանա
Վիոլա Դանա (Viola Dana, ), ի ծնե՝ Վիրջինիա Ֆլագրատ Virginia Flugrath), ամերիկյան կինոդերասանուհի։ Նա իր կարիերան սկսել է համր կինոյից։
Կենսագրություն
Վիոլան ծնվել է 1897 թվականի հունիսի 26-ին՝ Բրուքլինում։ Նրա երկու քույրերը նույնպես դերասանուհի են դարձել։ Ավագը՝ Էդնա Ֆլագրատը, նկարահանվել է Անգլիայում, հանդես է եկել իր իսկական անունով, իսկ կրտսերը՝ Լեոնին, հանդես է եկել Շիրլի Մեյսոն կեղծանունով ։
Առաջին գլխավոր դերում խաղացել է 1914 թվականին։ Ավելի ուշ նա ծանոթացել է Ջոն Քոլինզի հետ, որը Edison Studios կինոընկերության ռեժիսորներից էր։ 1915 թվականին նրանք ամուսնացել են։ Նրանց միությունը երկար չի տևել. 3 տարվա ընթացքում հասցրել է օգնել երիտասարդ կնոջը նկարահանվել 26 ֆիլմում։ 1918 թվականին Քոլինզը մահացել է թոքաբորբից։
Քոլինզի մահից հետո Վիոլան սիրավեպ է սկսել դերասան Օմար Լոքլիրի հետ, սակայն 1920-ին նկարահանումների ժամանակ նրա ինքնաթիռը կործանվել է, և Օմարը մահացել է։ 20-ական թվականների ընթացքում դերասանուհին հայտնի է եղել և ակտիվորեն նկարահանվել Է Metro Pictures կինոստուդիայում. ընդհանուր առմամբ նա նկարահանվել է հարյուրից ավելի ֆիլմում ։ Վիոլայի աստղը խամրել է ձայնային կինոյի հայտնվելուն պես։ Կինոստուդիայի ղեկավարները համարել են, որ դերասանուհու ձայնը չի համադրվում նրա արտաքինի հետ, և նա համր կինոյի բազմաթիվ այլ դերասանուհիների նման հրաժարական է տվել։
1925 թվականի հունիսին նա ամուսնացել է դերասան Մորիս Ֆլինի հետ, սակայն չորս տարի անց բաժանվել է։ 70-ականների կեսերին հայտնաբերվել են նրա հին ֆիլմերը, և ծերացած դերասանուհին որոշ ժամանակ կրկին հայտնվել է հանրության առջև և հարցազրույցներ տվել։ Վիոլա Դանան մահացել է սրտի կաթվածից 1987 թվականի հուլիսի 3-ին՝ իննսուն տարեկան հասակում։ Կինոարտադրության մեջ ունեցած ներդրումների համար Հոլիվուդյան փառքի ծառուղում նա արժանացել է աստղի։
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Հոլիվուդյան փառքի ծառուղի Կատեգորիա:Համր կինոյի դերասաններ Կատեգորիա:Դերասանուհիներ այբբենական կարգով Կատեգորիա:Բնօրինակում անաղբյուր հոդվածներ Կատեգորիա:Բեմական կեղծանուններ Կատեգորիա:Ամերիկացի դերասանուհիներ Կատեգորիա:Թատրոնի դերասանուհիներ Կատեգորիա:Ամերիկացի երեխա դերասանուհիներ
Ֆայե (Ավերոնի գավառ)
Բնակչությունը 2008 թվականի դրությամբ կազմում է 273 մարդ, բնակչության խտությունը` 17.20 մարդ/կմ²։ Բնակավայրը զբաղեցնում է 15.87 կմ² տարածք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 156 աշխատունակ (15-64 տարեկան) բնակիչ, որոնցից ակտիվ էին 97-ը, իսկ ոչ ակտիվները` 59։ Ակտիվության ցուցանիշը կազմում է 62,2 %։ 97 աշխատունակ մարդկանցից աշխատել է 76 անձ (46 տղամարդ և 30 կին)։ Գործազուրկ են եղել 21 անձ (12 տղամարդ և 9 կին)։ 59 անաշխատունակներից 6-ը եղել են աշակերտներ կամ ուսանողներ, 34-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մատաղ
Մատաղ, Հայ Առաքելական եկեղեցու ավանդույթներից մեկը, որը գալիս է դեռևս հեթանոսական ժամանակներից ։ Մատաղը սպանված արու գառ է կամ աքաղաղ, որի նպատակն է ողորմություն տալը։ Հայաստանի շատ շրջաններում, հեթանոսաքրիստոնեական այս ծիսակարգը դեռ ակտիվորեն պահպանվում է՝ եկեղեցու դիմաց ընտրված կենդանու սպանության տեսքով։ Մատաղն իրականացվում է Աստծուց ներում, առողջություն խնդրելու կամ շնորհակալություն հայտնելու համար։ Մարդիկ սովորաբար հավաքվում են մատաղն իրականացնողի տանը, աղոթում և ուտում մատաղի միսը։ Ըստ ավանդության՝ միսը պետք է ուտել մինչև մայրամուտը։
Արտաքին հղումներ
Կատեգորիա:Հայ Առաքելական Եկեղեցի Կատեգորիա:Հայկական մսամթերք Կատեգորիա:Հայերեն բառեր և արտահայտություններ
Պալա (Էստոնիայի շրջան)
Պալա շրջան (Pala vald), շրջան Էստոնիայի Յիգևամաա նահանգում։ Շրջանի կենտրոնն է Պալա գյուղը։
Բնակչություն
2010 թվականի տվյալներով շրջանում բնակվում էին 1302 մարդ։ Բնակչության խտությունը շրջանում կազմում էր 8,31 մարդ/կմ²։
Խորատ
Խորատ, գյուղ Արևմտյան Հայաստանում, Բիթլիսի վիլայեթի Բիթլիսի գավառում` նրա հարավային մասում, գետահովտում ։
Ծանոթագրություններ
Կատեգորիա:Արևմտյան Հայաստանի գյուղեր
Օրու Պրետուի գավառ
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մինաս Ժերաիս նահանգի գավառներ
Գլինիցա (գյուղ, Ռոդոմիշլինսկի շրջան)
Գլինիցա (Глиниця), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Գլինիցա գյուղում բնակվում էր 126 մարդ։ Բնակավայրը զբաղեցնում է 0,693 կմ² տարածք։ Բնակչության խտությունը կազմում էր 181,82 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Ասկիզ (գյուղ, Ասկիզսկի շրջան)
Ասկիզ (Аскиз, Асхыс), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2002 թվականին գրանցված տվյալներով կազմում էր 7030 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1771 թվականին հիմնադրված բնակավայրեր Կատեգորիա:Ռուսաստանի Խակասիա հանրապետության Ասկիզսկի շրջանի բնակավայրեր
Նամպալի Մենդի
Նամպալի Մենդի (Nampalys Mendy, ), սենեգալական ծագմամբ ֆրանսիացի ֆուտբոլիստ, «Լեսթեր Սիթի» ակումբի հենակետային կիսապաշտպան։ Բաֆետիմբի Գոմիսի ազգականն է ։
Ակումբային կարիերա
Մենդին « Տուլոն » և « Մոնակո » ակումբների սան է։ 2010 թվականին Նամպալին եռամյա պայմանագիր է կնքել «Մոնակոյի» հետ։ Օգոստոսի 7-ին « Լիոն » ակումբի դեմ խաղում նա թիմի կազմում կատարել է իր նորամուտը Լիգա 1-ում ։ Մրցաշրջանի ավարտին «Մոնակոն» դուրս է մնացել, բայց Նամպալին մնացել է թիմում և թիմին օգնել է երկու տարի անց վերադառնալ էլիտա։ Պայմանագրի ժամկետի ավարտից հետո Մենդին տեղափոխվել է « Նիս » ակումբ։ 2013 թվականի օգոստոսի 17-ին « Ռեն » ակումբի դեմ խաղում նա կատարել է իր նորամուտը նոր ակումբի կազմում ։ 2015 թվականի սեպտեմբերի 19-ին « Բաստիայի » դեմ խաղում Նամպալին խփել է իր առաջին գոլը «Նիսի» կազմում ։
2016 թվականին Մենդին տեղափոխվել է անգլիական « Լեսթեր Սիթի »՝ «Մոնակոյում» իր նախկին մարզիչ Կլաուդիո Ռանիերիի մոտ ։ Նա պայմանագիր է կնքել 4 տարով։ Տրանսֆերի գումարը կազմել է 15,5 միլիոն եվրո ։ Օգոստոսի 20-ին Լոնդոնի « Արսենալ » ակումբի դեմ խաղում նա կատարել է իր նորամուտը անգլիական Պրեմիեր լիգայում ։ 2017 թվականի ամռանը Մենդին վարձավճարով տեղափոխվել է «Նիս» ակումբ։
Միջազգային կարիերա
2012 և 2013 թվականներին Մենդին Ֆրանսիայի երիտասարդական հավաքականի կազմում մասնակցել է Տուլոնի մրցաշարին։
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Նիսի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Սեպուհ Ապիկյան
Սեպուհ Ապիկյան, հայ դերասան, հիմնականում հանդես է գալիս հումորային նախգծերում ։
Կենսագրություն
Սեպուհ Ապիկյանը ծնվել է 1975 թվականի ապրիլի 17-ին Երևան քաղաքում։ Սովորել է Երևանի Ա.Չեխովի անվան թիվ 55 միջնակարգ դպրոցում։ 1995 թվականին ավարտել է Երևանի Գ. Սունդուկյանի անվան ազգային ակադեմիական թատրոնի թատերական բաժինը, 1996 թվականին՝ Երևանի թատերական ինստիտուտը, 1998 թվականին՝ Երևանի Կոմիտասի անվան պետական կոնսերվատորիայի դաշնամուրի և ջազ-վոկալի բաժինները։
Գործունեություն
Որպես դերասան՝ 1996-2001 թվականներին աշխատել է Երևանի Գ. Սունդուկյանի անվան ազգային ակադեմիական թատրոնում։ 2007 թվականից աշխատում Երևանի Հ. Մալյանի անվան կինոդերասանի թատրոնում։
Ներկայացումներ
Սեպուհ Ապիկյանը խաղացել է մի շարք ներկայացումներում՝ Գ. Գորինի «Մոռանալ Հերոստրատին», Ն. Գոգոլի «Ամուսնություն», Ջ.Պատրիկի «Սիրելի Պամելա», Հ. Քոչարի «Կարոտ», «Էդմոնդ Քին», Մ. Իշխանի «Մեռնիլը որքան դժվար է», Լ. Շանթի «Ռեքվիեմ ողջերի համար» և այլն ։
Հեռուստասերիալներ
Սեպուհ Ապիկյանը խաղացել է նաև հեռուստասերիալներում։ Խաղացել է «Վերվարածներն ընտանիքում» (2008 թվական), «Բանակում» (2010 թվական), «Անուղղելիները», «Հատուկ բաժին» հեռուստասերիալներում։ Խաղացել է նաև «Yere1» (2012-2014 թվականներ),«Սուպեր Մամա 2», «Հարս Չկա» հեռուստանախագծերում և գեղարվեստական ֆիլմերում  ։
Հայկական պատարագ
Հայկական պատարագ (պահլ.՝ փաթարագ, զենդ.՝ փաիթիրագայամի), Հայ Առաքելական Եկեղեցու և Հայ Կաթողիկե Եկեղեցու պատարագի արարողությունն է։ Պատարագը քրիստոնեական գլխավոր աստվածապաշտական արարողությունն է , որը Հաղորդության խորհրդի ծեսի և արարողությունների ամբողջական մշակված համակարգն է ։
Պատմություն
Հին Կտակարանում պատարագ բառը նշանակել է ընծա, զոհ և ողջակեզ ։ 2-րդ դա րից սկսած և նշանակել է մարդկության փրկության համար Հիսուս Քրիստոսի զոհաբերումը՝ պատարագվելը խաչի վրա ։ Պատարագը նվիրված է Քրիստոսի և իր աշակերտների վերնատանը ունեցած ընթրիքի հիշատակին; Քրիստոնեական բոլոր եկեղեցիներում էլ այն հիմնական արարաողություններից մեկն է և ունի հանդիսավոր բնույթ։ Ըստ քրիստոնեական ավանդության, վերջին ընթրիքի ժամանակ, Քրիստոսը հացը բաժանել է 12 առաքյալներին, գինու բաժակը բարձրացրել, և ասել է. Քրիստոսը այս խորհուրդը տվել է իր աշակերտներին հրեական բաղարջակերաց տոնի կատարման ժամանակ, որը Մովսես մարգարեի օրենքներով հաստատված տոն էր։ Տոնի ժամանակ հրեաներին հիշեցնելու համար, որ աստված ինչպես է իրենց փրկել գերությունից և իրեն ժողովուրդ ընտրել, որպես ընծա զոհել են մեկ տարեկան արու, անարատ գառ։ Հետևելով հրեաներին քրիստոնեաները 1-ին դարի վերջում ստեղծել են իրենց պատարագը, իսկ 4-րդ դարի վերջում արդեն մի քանի պատարագ ։ Սուրբ Գրիգոր Լուսավորիչին վերագրված պատարագը Սուրբ Թադևոսի, Սոեւրբ Բարսեղի և Սուրբ Աթանասի պատարագների ամփոփումն է ։
Դարերի ընթացքում հայկական պատարագամատույցը հետզհետե հղկվել, հարստացել և ճոխացել է, իր մեջ ներառելով նոր շարականներ, երգեր և սրբասացություններ։ Հայկական պատարագը երկար դարերի ընթացքում ձևափոխվել և հարստացել է, ոչ միայն մինչև 12-րդ դարը, երբ Ներսես Շնորհալին բերել է նրան վերջնական տեսքի։ Այդ վիճակում պատարագը հասել է 19-րդ դարի վերջին քառորդ, երբ էլ ձայնագրվել և հրատարակվել է հայկական ձայնանիշերով ։
Կառուցվածք
Թեև դարերի ընթացքում հայկական պատարագը ընդարձակվել և ճոխացել է, բայց անուամենայնիվ այն աչքի է ընկնում իր կառուցվածքի պարզությամբ։ Հայկական պատարագը չորս մասի է բաժանվում։
Ժամանակին պատարագը կատարվել է շաբաթվա բոլոր օրերին։ Եղել են նաև օրվա մեջ մեկից ավելի պատարագներ։ Այսպիսի դեպքերի համար եկեղեցիներին կից մատուռներ են կառուցվել։Այմ պատարագները կատարվում են շաբաթ, կիրակի և տոն օրերին։
Այժմ պատարագը հանդիսավոր արարողություն է, որն սկսում է քահանաների զգեստավորման ծեսով, «Խորհուրդ խորինի» երգեցողությամբ։ Դրամ հետևում է պատարագի կատարումը, որին մասնակցում են պատարագիչը, սարկավագներ, դպիրներ, երգչախումբ և մենակատարներ։ Հանդիսավոր պատարագներին մասնակցում են նաև բարձրաստիճան հոգևորականներ, որոնք հանդես են գալիս նաև հրատապ հարցերին նվիրված քարոզով ։
Երաժշտություն
Պատարագի երաժշտությունը հայկական մասնագիտացված մոնոդիական երգարվեստի հնագույն ժանրերից է, իր արտասանվող, երգվող հատվածներով մտահղացված է որպես եկեղեցական, ծիսական ստեղծագործություն։ Ժամանակի ընթացքում հարստացվել է նոր երգերով, լրացվել վերախմբավորվել և այդ բանում նշանակալից դեր կատարել Ներսես Շնորհալին։ Խազերով գրված պատարագի մասեր պահպանվել են 11 և 12-րդ դարերից, ամբողջականը 13-րդ դարից։ Խազերի՝ գործածությունից դուրս գալուց հետո, բանավոր փոխանցվելով պատարագը կրել է փոփոխություններ։ Նիկողոս Թաշչյանը և Մակար Եկմալյանը գրառել են (նոր հայկական ձայնագրությամբ) հիմնականում Գևորգ Դ Կոստանդնուպոլսցու երգածից, հրատարակվել է 1874 և 1878 թվականներին ։
Ծանոթագրություններ
Կատեգորիա:Հայ Առաքելական Եկեղեցի
(2228) Սոյուզ-Ապոլոն
(2228) Սոյուզ-Ապոլոն (Soyuz-Apollo), աստերոիդ աստերոիդների հիմնական գոտում։ Հայտնաբերվել է 1977 թվականի հուլիսի 19-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,135836 ա. մ., առավելագույնը մոտենում է 2,5547 ա. մ. հեռավորության վրա և հեռանում 3,717 ա. մ. ։ Արեգակի շուրջ մեկ ամբողջական պտույտ է կատարում 2028,28 երկրային օրվա ընթացքում, իր ուղեծրով շարժվելով միջինում 0,17749 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,99° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արամ Փախչանյան
Արամ Փախչանյան, «Այբ» կրթական հիմնադրամի հոգաբարձուների խորհրդի նախագահ։
Կենսագրություն
Ավարտել է Երևանի ֆիզմաթ դպրոցը, ապա՝ Մոսկվայի Ֆիզիկատեխնիկական Ինստիտուտը։ Աշխատել է ABBYY ընկերությունում 1993 թվականից մինչեւ 2022 թվականը։ Աշխատել է որպես հետազոտությունների և զարգացման բաժնի ղեկավարի տեղակալ,1997 թվականից՝ կորպորատիվ նախագծերի բաժնի ղեկավար, 1999-2004 թվականներին՝ կորպորատիվ նախագծերի գծով փոխնախագահ։ 2004 թվականի ամռանից եղել է ABBYY ընկերության փոխնախագահը, հանդիսացել է նաև FormReader ծրագրի մենեջերը ։ Արամ Փախչանյանը կանգնած է եղել ընկերության ակունքներում, ակտիվորեն մասնակցել է բիզնեսի կայացման և զարգացման, միջազգային շուկաներ դուրս գալու գործում։ Այսօր ABBYY-ն ունի 1000-ից ավելի աշխատակիցներ և գրասենյակներ աշխարհի տարբեր երկրներում՝ ներառյալ Գերմանիան, Ուկրաինան, Ճապոնիան, Չինաստանը, Բրազիլիան, Ավստրալիան և ԱՄՆ ։
2006 թվականին Արամ Փախչանյանը մի շարք ընկերների հետ հիմնադրում է «Այբ» ակումբը և «Այբ» կրթական հիմնադրամը։
2014 թվականի հուլիսին Արամ Փախչանյանը դադարեցնում է ակտիվ գործունեությունը ABBYY ընկերությունում և տեղափոխվում է Հայաստան՝ ղեկավարելու «Այբ» դպրոցը ՝ միաժամանակ մնալով ABBYY-ի փոխնախագահի պաշտոնում՝ տարբեր հասարակական կառույցներում ընկերությունը ներկայացնելու իրավասությամբ ։
Հասարակական գործունեություն
Արամ Փախչանյանն աչքի է ընկնում ակտիվ հասարակական գործունեությամբ։ Հանդիսանում է «Այբ» կրթական հիմնադրամի հոգաբարձուների խորհդրի նախագահ, «Դիլիջանի կենտրոնական դպրոց» կրթական հիմնադրամի հոգաբարձուների խորհրդի անդամ, «Ամրոց» հիմնադրամի համահիմնադիր եւ հոգաբարձուների խորհրդի անդամ։ 2021 թվականի սեպտեմբերից վարում է «Կրթության տապան» հաղորդաշարը Սիվիլնեթ առցանց հեռուստատեսությունում։
Հայաստանի առաջին վենչուրային ընկերության՝ «Գրանատուս Վենչուրս»-ի խորհրդատվական խորհրդի անդամ է։
TEDx Yerevan-ի խորհրդատվական խորհրդի անդամ է։
«Մեկ ձայն» Անկախ դպրոցների հայկական ասոցիացիայի խորհրդի նախագահն է։
Անձնական կյանք
Արամ Փախչանյանն ամուսնացած է, ունի երկու դուստր։
Արտաքին հղումներ
Տեսանյութեր
Կատեգորիա:Հայ ծրագրավորողներ Կատեգորիա:Ռուսաստանից Հայաստան արտագաղթածներ
Գոլիարդա Սապիենցա
Գոլիարդա Սապիենցա (Goliarda Sapienza, ), իտալացի դերասանուհի և գրող։
Գրականություն
Հայրը` Ջուզեպպե Սապիենցան, սիցիլիացի փաստաբան և ձախանարխիստական ուղղության քաղաքական գործիչ էր։ Մայրը` Grido del popolo սոցիալիստական կուսակցության թուրինյան ամսագրի գլխավոր խմբագիրն էր, որտեղ խմբագիր էր աշխատում Անտոնիո Գրամշին։ 1940 թվականին կրթաթոշակով ընդունվեց Հռոմի Դերասանական արվեստի ազգային ակադեմիան, ուսումն ընդհատվեց պատերազմի պատճառով։ Միացել է Դիմադրության շարժմանը։ Հետպատերազմյան տարիներին ելույթ էր ունենում թատերական բեմերում Պիրանդելլոյի պիեսներում, իսկ 1945 թվականին հիմնեց իր սեփական թատերական ընկերությունը (գոյություն ունեցավ ընդհուպ մինչև 1952 թվականը)։ 1940-1950-ական թվականներին խաղացել է Ալեսսանդրո Բլազետտիի, Լուիջի Կոմենչինիի, Լուկինո Վիսկոնտիի (Զգացմունք) և այլ ֆիլմերում։ 1983 թվականին նկարահանվեց Մարգերիտ Դյուրասի «Հռոմեական երկխոսություն» ֆիլմում։ Կյանքի վերջին տարիներին դերասանական արվեստ էր դասավանդում Էքսպերիմենտալ կինոկենտրոնում։ Վախճանվել է աստիճաններից գլորվելու հետևանքով։